**Rada školy pri Základnej škole s materskou školou, č. 44, 900 85 Vištuk**

**Výročná správa o činnosti Rady školy pri Základnej škole s materskou školou**

 **vo Vištuku v školskom roku 2014/2015**

 V súlade so zákonom MR SR č. 596/2009 Z. z o štátnej správe v školstve a školskej samospráve v znení neskorších predpisov je Rada školy iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky. Vyjadruje sa a posudzuje činnosť školy a školských zariadení v obci, k zriaďovateľovi školy (obci) a iným inštitúciám SR z pohľadu školskej problematiky. V zmysle tejto pôsobnosti Rada školy zasadala štyri krát.

Na prvom zasadnutí dňa 2.10. 2014 zasadnutí si členovia zvolili predsedu Mgr. Katarínu Kosnáčovú a podpredsedu Ing. Jozefa Veselku a vyjadrovali sa dokumentom základnej a materskej školy ako sú napríklad: Hodnotenie kontinuálneho vzdelávania, informácia o vzdelávacom procese v ZŠ, školských vzdelávacích programoch v škole aj ŠKD, ktoré sú podkladom pre rozhodovanie zriaďovateľa. Okrem toho boli členovia informovaní o čerpaní rozpočtu za uplynulé obdobie.

Na druhom zasadnutí dňa 20.11. 2014 schvaľovali Rokovací poriadok RŠ, Štatút RŠ, Harmonogram zasadnutí. Okrem iného predsedníčka informovala členov o priebehu výberového konania na funkciu riaditeľa školy.

Na treťom zasadnutí dňa 27. 11. 2014 prebiehalo výberové konanie na funkciu riaditeľa školy.

Štvrté zasadnutie sa uskutočnilo dňa 21. 4. 2015. Na tomto zasadnutí sa členovia vyjadrovali k správe o hospodrání ZŠsMŠ.

Počas tohto obdobia sa nám zmenil traja členovia RŠ. Vo voľbách zvolení členovia boli:

**Zástupcovia rodičov ZŠ:** Mgr. Andrea Buková, Ing. Jana Polakovičová a p. Piteková . Z dôvodu ukončenia štúdia syna pani Ing. Jany Polakovičovej na jej miesto nastúpil od 1. 9. 2014 Ing. Jozef Veselka, ktorý je aj podpredseda RŠ.

 **Zástupca rodičov MŠ**: p. Ing. Veselka. Z dôvodu ukončenia predprimárneho vzdelávania dcéry Ing. Veselku na jeho miesto od 1. 9. 2014 nastúpila Miroslava Horová.

**Zástupca pedagogických zamestnancov ZŠ:** Mgr. Viera Mladenová. Z dôvodu nastúpenia na funkciu riaditeľa školy na jej miesto od 2.2. 2015 nastúpila Ing. Marta Čundrlíková.

**Zástupca pedagogických zamestnancov MŠ:** Mgr. Katarína Kosnáčová,

**Zástupca nepedagog. zamestnancov ZŠ s MŠ**: p. Rozália Kordošová

**Delegovaní zástupcovia zriaďovateľa**: Ing. Arch. Beáta Pavleová, Olšová Jana, Oravcová Danka, Bc. Romana Tomašovičová.

V školskom roku 2013/2014 Rada školy pri ZŠsMŠ nehospodárila so žiadnymi finančnými prostriedkami.

 Na záver chcem poďakovať bývalej p. riaditeľke Mgr. Miroslave Virágovej a zároveň aj novej p. riaditeľke Mgr. Viere Mladenovej  aj ostatným pedagogickým zamestnancom školy za dobrú spoluprácu, za včasné predkladanie všetkých materiálov a podrobných informácií podľa požiadaviek jednotlivých členov RŠ, za podrobné vysvetľovanie školskej problematiky a verím, že táto spolupráca medzi nami bude pokračovať aj naďalej.

Vo Vištuku 4.9 2015 predseda Rady školy, Mgr. Katarína Kosnáčová